CELEX: 62013TN0692
Language: da
Date: 2013-12-20 00:00:00
Title: Sag T-692/13: Sag anlagt den 20. december 2013 — SACBO mod Kommissionen og TEN-T EA

15.2.2014   
            
            
               DA
            
            
               Den Europæiske Unions Tidende
            
            
               C 45/43
            
         Sag anlagt den 20. december 2013 — SACBO mod Kommissionen og TEN-T EA
   (Sag T-692/13)
   2014/C 45/74
   Processprog: italiensk
   
      Parter
   
   
      Sagsøger: Società per l’aeroporto civile di Bergamo-Orio al Serio SpA (SACBO SpA) (Grassobbio (BG), Italien) (ved advokaterne G. Greco, M. Muscardini og G. Carullo)
   
      Sagsøgte: Forvaltningsorganet for Det Transeuropæiske Transportnet (TEN-T EA) og Europa-Kommissionen
   
      Sagsøgerens påstande
   
   
               —
            
            
               Principalt annulleres beslutning af 23. oktober 2013 fra TEN-T EA, og alle de anførte forudgående retsakter, for så vidt som de ved at bekræfte beslutningen af 18. marts 2013 har fastslået, at de eksterne omkostninger til aktiviteterne 1, 2.1, 4, 5, 6 og 7 ikke var støtteberettigede, og således har nedsat den skyldige medfinansiering og anordnet tilbagebetaling af 158 517,54 EUR, med de med de deraf følgende retsvirkninger.
            
         
               —
            
            
               Subsidiært fastslås det, at der ikke foreligger en hensigt til unddragelse og kunstig underinddeling af de aktiviteter, der var genstand for medfinansiering, hvorfor TEN-T EA’s beslutning af 23. oktober 2013 og alle de anførte forudgående retsakter annulleres, for så vidt som de ved at bekræfte beslutningen af 18. marts 2013 har fastslået, at de eksterne omkostninger til aktiviteterne 1, 2.1, 4, 5, 6 og 7 ikke var støtteberettigede, og således har nedsat den skyldige medfinansiering og anordnet tilbagebetaling af 158 517,54 EUR, med de deraf følgende retsvirkninger.
            
         
               —
            
            
               Under alle omstændigheder ændres den af Kommissionen fastsatte nedsættelse af finansieringen i det omfang, det findes bedst egnet og i betragtning af proportionalitetsprincippet.
            
         
               —
            
            
               Europa-Kommissionen og TEN-T EA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren i denne sag er den samme som i sag T-270/13, SACBO mod Kommissionen og TEN — T EA (C 207 af 20.7.2013, s. 46).
   Det præciseres i den forbindelse, at begge de sagsøgte i denne sag har nedlagt påstand om afvisning af sagen, eftersom den er rettet mod en retsakt, der efter deres mening ikke er endelig.
   Ifølge sagsøgeren anlægges sagen som en ren beskyttelsesforanstaltning mod forvaltningsorganets beslutning af 23. oktober 2013, for atter at anfægte lovligheden af beslutningen om nedsættelsen af finansieringen.
   Anbringenderne og de væsentligste argumenter er de samme som dem, der er gjort gældende i sag T-270/13.